ઘટના અંગે જાણવા મળતી વિગતો મુજબ આજે સવારે અમદાવાદ માળીયા હાઇવે પર હળવદના દેવળીયા નજીક ટેન્કર નંબર જીજે ૧૫ વાય.વાય. ૭૧૫૮ અકસ્માતે પલટી જતા હાઇવે પર અફરાતફરીના માહોલ સર્જાયો હતો.વધુમાં દેવળીયા નજીક પલટી ગયેલુ આ ટેન્કર મુંબઈથી નાઇટ્રોજન ગેસ ભરી મુન્દ્રા તરફ જઈ રહ્યું હતું ત્યારે આ ઘટના ઘટી હતી અને અકસ્માતની જાણ થતાં જ હળવદ પોલીસ મથકના એ.એસ.આઈ વસંતભાઈ તથા ભાવેશભાઈ ઘટના સ્થળે દોડી ગયા હતા અને હાઇવે પર ટ્રાફિક ક્લિયર કરાવી સ્થિતિને કાબુમાં લેવા તાત્કાલિક મોરબી પાલિકાના ફાયરબ્રિગેડને જાણ કરી હતી.દરમિયાન મોરબી ફાયરબ્રિગેડ સ્ટાફ તુરત જ ઘટના સ્થળે પહોંચી મોરચો સાંભળી લીધો હતો અને સ્થિતિને કાબુમાં લઈ લીધી હોવાનું જાણવા મળ્યું છે.જો કે આ ગંભીર અકસ્માતમાં સદનસીબે કોઈ જાનહાની થઈ નથી.